ANUNCIO RELATIVO Á APROBACIÓN DAS BASES DAS AXUDAS BÁSICAS DE EMERXENCIAPARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 02/04/2018)

A Xunta de Goberno desta Deputación, na sesión do 26 de marzo de 2018, adoptou, entre outros, o acordo de aprobar as Bases reguladoras das axudas básicas de emerxencia para o ano 2018. Segundo o establecido no artigo 31 do Decreto 99/2012, de 16 de marzo, polo que se regulan os servizos sociais comunitarios e o seu financiamento, as deputacións proporcionaranlles asistencia económica, técnica e xurídica aos concellos con menos de 20.000 habitantes na execución das súas competencias en materia de servizos sociais comunitarios municipais. É labor da Deputación de Pontevedra apoiar os gobernos locais da provincia que presten servizos sociais comunitarios municipais, en virtude das competencias atribuídas polo artigo 36 da Lei 7/1985, de 2 de abril, reguladora das bases do réxime local, que establece a competencia propia das deputacións provinciais para a asistencia e a cooperación xurídica, económica e técnica cos concellos, especialmente os de menor capacidade económica e de xestión; polo artigo 109.1. b) da Lei 5/1997, de 22 de xullo, de administración local de Galicia; o artigo 63 da Lei 13/2008, de 3 de decembro, de servizos sociais de Galicia, e o artigo 31 do citado Decreto 99/2012, de 16 de marzo, polo que se regulan os servizos sociais comunitarios e o seu financiamento. Estas axudas xorden co obxectivo de lles proporcionar aos concellos de menos de 20.000 habitantes apoio económico, de maneira excepcional e extraordinaria, para poderen atender as demandas de necesidade urxente e puntual das veciñas e veciños que se atopen en situación ou risco de exclusión social, con especial atención ás persoas con menores ao seu cargo, ademais de dar resposta a situacións de grave emerxencia. Concellos de menos de 20.000 habitantes da provincia de Pontevedra a través dos seus servizos sociais comunitarios. Establécese unha contía máxima dispoñible para cada concello da provincia de Pontevedra de menos de 20.000 habitantes, detallada no anexo I, para investimento e gasto corrente en función da poboación e da porcentaxe de desemprego en relación ao total da súa poboación, respectando as cantidades subvencionadas na convocatoria do ano anterior. Persoas maiores de idade empadroadas en calquera dos municipios de menos de 20.000 habitantes da provincia de Pontevedra que xestionen a súa demanda a través dos servizos sociais comunitarios municipais do seu concello e que carezan de ingresos suficientes para lles facer fronte aos gastos polos que se solicita a axuda. Daráselle prioridade a cubrir as necesidades das familias con menores ao seu cargo que se atopen en situación de exclusión social ou en risco de estalo. Axudas destinadas á compra de alimentos, con especial atención á adquisición dos perecedoiros (como complemento ás achegas de entidades de iniciativa social) e de alimentos para bebés ou persoas con dietas especiais debido a restricións alimentarias prescritas por persoal facultativo (persoas celíacas, diabéticas ou con outras necesidades). Axudas destinadas a posibilitar o acceso a unha vivenda digna e adecuada: Axudas destinadas a evitar a perda de subministracións básicas da vivenda e a paliar situacións de empobrecemento enerxético: recibos de electricidade, leña ou equivalentes, gas, gasóleo ou auga. Axudas destinadas á compra de produtos básicos de uso común para a limpeza da vivenda (lixivia, deterxente para lavalouza e outros) e de produtos de aseo persoal (xabón, desodorizante, produtos de hixiene feminina etc.). Axudas destinadas ao pagamento de produtos farmacéuticos prescritos por persoal facultativo especialista ou polas médicas e médicos de atención primaria. Axudas destinadas á compra de electrodomésticos básicos (lavadora, quentador, cociña, frigorífico, deshumidificador etc.) que a traballadora ou traballador social dos servizos sociais comunitarios básicos considere que contribúen a favorecer a inclusión social das persoas máis desfavorecidas. Axudas destinadas ao pagamento de desprazamentos a recursos asistenciais ou sanitarios fóra do propio concello para recibir tratamentos, facer xestións ou participar en actividades que non poidan levarse a cabo dentro del. Así mesmo, pagaranse os desprazamentos dentro do propio concello para a realización de xestións ou a asistencia a actividades relacionadas cos programas de educación familiar, do servizo de axuda no fogar ou de asistencia a recursos sociais, educativos ou sanitarios do propio concello. Axudas destinadas ao pagamento parcial ou total de audiófonos para aquelas persoas que teñan diagnosticado un déficit auditivo e teñan prescrita esta axuda técnica. Tamén se lles financiará a compra de lentes a persoas cun déficit visual diagnosticado e que necesiten o seu uso. Axuda destinada ao pagamento de tratamentos odontolóxicos non financiados polo Servizo Público de Saúde, sempre que estea xustificada a súa necesidade. Axuda destinada ao pagamento de produtos de apoio para persoas con algunha discapacidade ou dependencia que non lle poidan facer fronte ao gasto por si mesmas. Enténdese por produto de apoio aquel dispoñible no mercado ou fabricado especialmente para previr, compensar, controlar, mitigar ou neutralizar deficiencias, limitacións na actividade e restricións na participación: camas articuladas, guindastres, colchóns antiéscaras, cadeiras e barras de ducha ou baño, andadores etc. No caso de menores de idade poderase facer fronte aos gastos non incluídos nos puntos anteriormente mencionados nesta base quinta que posibiliten a continuidade da persoa menor no seu medio familiar. Estes gastos deberán incidir directamente na calidade de vida das e dos menores e ir acompañados do correspondente informe social que xustifique a súa necesidade. O formulario para solicitar a participación nesta convocatoria estará á disposición dos concellos en www.depo. gal. Nel deberanse indicar as cantidades de gastos correntes e/ou o investimento solicitado a este organismo provincial, con atención ao máximo estipulado para o seu concello. As solicitudes presentaranse no Rexistro xeral da Deputación ou en calquera das oficinas de rexistro da institución provincial. Tamén poderán entregarse no Rexistro electrónico da Deputación de Pontevedra (sede. depo. gal), de conformidade co establecido no artigo 16 da Lei 39/2015, de 1 de outubro, do procedemento administrativo común das administracións públicas (LPACAP). No caso de enviarse por correo postal (ao Rexistro da Deputación), o envío deberá ser certificado co selo de Correos no formulario da solicitude para garantir que a data de remisión estea dentro do prazo de presentación de solicitudes desta convocatoria. As solicitudes enviadas por correo que non cumpran este requisito teranse por presentadas, para todos os efectos, no mesmo día en que teñan entrada no Rexistro xeral da Deputación, independentemente da data de presentación na oficina de Correos. Cando a solicitude se envíen por correo postal deberase adiantar ao seguinte enderezo electrónico: cohesionsocialexuventude@depo. gal. Estas bases reguladoras publicaranse no Boletín Oficial da Provincia de Pontevedra (BOPPO) e, posteriormente, remitiráselle a convocatoria á Base de Datos Nacional de Subvencións (BDNS), que será a que dea traslado do seu extracto ao BOPPO, sen prexuízo da súa inserción na páxina www.depo. gal e no taboleiro de anuncios. O prazo para a presentación de solicitudes empezará o día seguinte ao da publicación do extracto da convocatoria no BOPPO e rematará en 15 días hábiles. Concederase un prazo de 10 días hábiles para a corrección de deficiencias nas solicitudes de adhesión. No caso de non o facer desestimarase a petición, previa resolución ditada nos termos do artigo 21 da LPACAP. A instrución do procedemento de concesión de subvencións realizaraa a xefa do Servizo de Cohesión Social e Xuventude e comprenderá as seguintes fases: O Servizo de Intervención emitirá un informe de fiscalización de todos os expedientes e do informe-proposta. Este dirixirase á Xunta de Goberno para a súa aprobación definitiva. Excepcionalmente e por razóns de urxencia xustificada poderá autorizarse mediante unha resolución da deputada delegada de área, do que se informará na seguinte sesión da Xunta de Goberno. A resolución da concesión notificarase de conformidade co establecido no artigo 40 da LPACAP. Sen prexuízo da obriga de resolver, de acordo co disposto nos artigos 21 e 22 da LPACAP, transcorridos seis meses a partir do día seguinte ao de finalización do prazo de presentación da solicitude sen que se lles notifique a resolución expresa aos interesados considerarase desestimada a petición por silencio administrativo. Estas axudas aboaránselles directamente aos concellos logo da súa aprobación na Xunta de Goberno. Procederase ao pagamento anticipado do 35 % das axudas aprobadas logo de comprobar que a entidade receptora cumpre as súas obrigas tributarias coa AEAT e a Seguridade Social. O formulario de solicitude da subvención incluirá a autorización do solicitante para que esta institución provincial obteña de forma directa a acreditación do cumprimento de ditas obrigas. No entanto, o solicitante poderá denegar expresamente o seu consentimento, polo que deberá achegar entón a correspondente certificación xustificativa. O 65 % restante librarase tras a xustificación da execución completa do programa, integrada pola seguinte documentación: No caso de que as contías xustificadas sexan inferiores ao importe solicitado e recibido, procederase ao reintegro das cantidades indebidamente percibidas, de conformidade co establecido no artigo 89 do R. d. 887/2006, de 21 xullo, polo que se aproba o RLXS. O prazo de presentación da documentación xustificativa rematará o 28 de febreiro de 2019. As subvencións ás que fai referencia esta convocatoria son compatibles coa percepción doutras subvencións, axudas ou ingresos para a mesma finalidade, procedentes de calquera das administracións e entes públicos ou privados, pero o conxunto das axudas recibidas en ningún caso poderá sup erar o 100 % do custo da axuda subvencionada á persoa beneficiaria. No caso de superar este límite deberá comunicarse este feito co obxecto de reducir o importe da subvención. A contía consignada para esta convocatoria ascende a 465.000 euros, dos que 365.000 € son para gasto corrente, con cargo á aplicación 18/231.2313.462.00, e 100.000 € son para investimento, con cargo á aplicación 18/231.2311.762.00 do Orzamento provincial. Estas bases estarán vixentes do 1 de xaneiro de 2018 ao 28 de febreiro de 2019. Estas axudas rexeranse polo establecido nestas bases. Serán de aplicación supletoria a LXS, a Ordenanza xeral de subvencións da Deputación de Pontevedra e as Bases de execución do Orzamento provincial para o ano 2018. As entidades beneficiarias das achegas quedarán sometidas ás responsabilidades e ao réxime sancionador establecido na LXS. A deputada delegada do Servizo de Cohesión Social e Xuventude resolverá a interpretación e a resolución das dúbidas que poidan xurdir, previo informe dos servizos de Cohesión Social e Xuventude, Secretaría e Intervención cando proceda. Débese facer constar, tanto en toda a publicidade (impresa, informática ou audiovisual) que se faga das actividades ou investimentos subvencionados coma na páxina web que se elabore, a organización e a colaboración do organismo provincial mediante a inclusión da súa imaxe institucional, de conformidade co artigo 31 do R. d. 887/2006, de 21 de xullo, polo que se aproba o RLXS. Será unha condición indispensable para o cobro da subvención achegar, xunto co resto da xustificación, un documento probatorio: unha foto, unha folla de xornal ou unha captura de pantalla da web. As normas de imaxe institucional pódense consultar no seguinte enderezo: comunicacion@depo. gal O incumprimento desta obriga poderá dar lugar á perda da subvención. Agolada 5.500,00 € 1.500,00 € 7.000,00 € Arbo 6.000,00 € 1.650,00 € 7.650,00 € Barro 6.000,00 € 1.650,00 € 7.650,00 € Campo Lameiro 6.000,00 € 1.650,00 € 7.650,00 € Catoira 6.000,00 € 1.650,00 € 7.650,00 € Covelo 5.500,00 € 1.500,00 € 7.000,00 € Crecente 5.500,00 € 1.500,00 € 7.000,00 € Cuntis 6.000,00 € 1.650,00 € 7.650,00 € Dozón 5.500,00 € 1.500,00 € 7.000,00 € Forcarei 5.500,00 € 1.500,00 € 7.000,00 € Fornelos de Montes 6.000,00 € 1.650,00 € 7.650,00 € Illa de Arousa, A 6.000,00 € 1.650,00 € 7.650,00 € Lama, A 5.500,00 € 1.500,00 € 7.000,00 € Meis 7.500,00 € 2.000,00 € 9.500,00 € Mondariz 6.000,00 € 1.650,00 € 7.650,00 € Mondariz-Balneario 5.500,00 € 1.500,00 € 7.000,00 € Moraña 6.000,00 € 1.650,00 € 7.650,00 € Neves, As 6.000,00 € 1.650,00 € 7.650,00 € Oia 6.000,00 € 1.650,00 € 7.650,00 € Pazos de Borbén 7.500,00 € 2.000,00 € 9.500,00 € Pontecesures 6.000,00 € 1.650,00 € 7.650,00 € Portas 6.000,00 € 1.650,00 € 7.650,00 € Rodeiro 5.000,00 € 1.400,00 € 6.400,00 € * Fonte: Instituto Nacional de Estatística (INE), 2016 Cañiza, A 7.500,00 € 2.000,00 € 9.500,00 € Caldas de Reis 8.000,00 € 2.200,00 € 10.200,00 € Cerdedo-Cotobade 11.500,00 € 3.150,00 € 14.650,00 € Meaño 7.500,00 € 2.000,00 € 9.500,00 € Ponte Caldelas 7.500,00 € 2.000,00 € 9.500,00 € Ribadumia 7.500,00 € 2.000,00 € 9.500,00 € Rosal, O 7.500,00 € 2.000,00 € 9.500,00 € Salceda de Caselas 7.500,00 € 2.000,00 € 9.500,00 € Salvaterra de Miño 7.500,00 € 2.000,00 € 9.500,00 € Silleda 6.000,00 € 1.650,00 € 7.650,00 € Soutomaior 7.500,00 € 2.000,00 € 9.500,00 € Valga 7.500,00 € 2.000,00 € 9.500,00 € Vila de Cruces 6.000,00 € 1.650,00 € 7.650,00 € Vilaboa 7.500,00 € 2.000,00 € 9.500,00 € * Fonte: Instituto Nacional de Estatística (INE), 2016 Baiona 8.000,00 € 2.200,00 € 10.200,00 € Bueu 7.500,00 € 2.000,00 € 9.500,00 € Cambados 8.000,00 € 2.200,00 € 10.200,00 € Gondomar 8.000,00 € 2.200,00 € 10.200,00 € Grove, O 8.000,00 € 2.200,00 € 10.200,00 € Guarda, A 7.500,00 € 2.000,00 € 9.500,00 € Tomiño 8.000,00 € 2.200,00 € 10.200,00 € Vilanova de Arousa 8.000,00 € 2.200,00 € 10.200,00 € * Fonte: Instituto Nacional de Estatística (INE), 2016 Moaña 8.500,00 € 2.400,00 € 10.900,00 € Mos 8.500,00 € 2.400,00 € 10.900,00 € Nigrán 8.000,00 € 2.400,00 € 10.400,00 € Poio 8.500,00 € 2.400,00 € 10.900,00 € Porriño, O 8.500,00 € 2.400,00 € 10.900,00 € Sanxenxo 8.500,00 € 2.400,00 € 10.900,00 € Tui 8.500,00 € 2.400,00 € 10.900,00 € * Fonte: Instituto Nacional de Estatística (INE), 2016 Pontevedra, a 26 de marzo de 2018. A deputada delegada O secretario Digna Rosa Rivas Gómez Carlos Cuadrado Romay